ക്രിസ്ത്വാബ്ദം 1ആം നൂറ്റാണ്ടിൽ ആരംഭിച്ച ക്രൈസ്തവ വിശ്വാസം ആദ്യ നൂറ്റാണ്ടുകളിൽ വളരെയധികം ക്ലേശങ്ങൾ
അനുഭവിക്കേണ്ടതായി വന്നു. പ്രത്യേകിച്ച് ഡയോക്‌ലീഷ്യൻ റോമാ ചക്രവർത്തി ആയ ശേഷം ഈജിപ്തിലെ അനേകം ക്രൈസ്തവർ രക്തസാക്ഷികളായി. ഇതിനെ അനുസ്മരിച്ച് കൊണ്ട് ഡയോക്‌ലീഷിയൻ അധികാരം ഏറ്റിടുത്ത വർഷം ആന്നോ മാർട്ടിറിയം (രക്തസാക്ഷികളുടെ വർഷം, A.M) എന്ന പേരിൽ കോപ്റ്റിക് സഭയുടെ വർഷാരംഭമായി കണക്കാക്കി പോരുന്നു.

ആദിമ നൂറ്റാണ്ടുകളിൽ ഈജിപ്തിലെ അലക്‌സന്ത്രിയായിലെ ക്രിസ്തുവിജ്ഞാനപീഠം ക്രൈസ്തവ വിശ്വാസത്തിന്റെ വളർച്ചക്കും വികാസത്തിനും വലിയ പങ്ക് വഹിച്ചു. ആര്യനിസം, നെസ്തോറിയനിസം എന്നീ പാഷണ്ടതകളെ ചെറുക്കുന്നതിൽ മുഖ്യ പങ്ക് വഹിച്ചു.

ക്രിസ്തുവർഷം 313 ലെ മിലാൻ വിളംബരം വഴി റോമാ സാമ്രാജ്യത്തിലെ മറ്റു ക്രൈസ്തവ സമൂഹങ്ങളെ പോലെ ഈജിപ്തിലെ സഭയ്ക്ക് മത സ്വാതന്ത്ര്യം ലഭിച്ചു. ആ നൂറ്റാണ്ടിന്റെ അവസാന പകുതിയിൽ ഈജിപ്ത് ഒരു ക്രൈസ്തവ ഭൂരിപക്ഷ മേഖലയായി രൂപാന്തരം പ്രാപിച്ചു.6 ആം നൂറ്റാണ്ടിൽ ജസ്‌റ്റീന്യൻ ചക്രവർത്തി ഫിലെയിലെ ക്ഷേത്രങ്ങൾ പൂട്ടിയതോടെ ഈജിപ്തിലെ പരമ്പരാഗത മതം സമ്പൂർണമായി ക്രിസ്തുമതത്തിന്
വഴിമാറി.

ചരിത്രം
ആദിമ നൂറ്റാണ്ടുകൾ
കൽസിദോനിയ സൂനഹദോസിന് ശേഷം
ഇസ്ലാമിക അധിനിവേശവും മതാപീഡനവും